**Kære**

Vi glæder os til at møde dig, og til at du skal være en del af vores team.

Vi bestræber os på at give dig en så god opstart som mulig. Det er vigtigt for os, at du føler dig velkommen og kommer godt i gang med din nye stilling. Vi forventer ikke, at du kan alting fra start – tværtimod ved vi, at det tager tid at lære den kommunale organisation, vores arbejdsområde og din rolle at kende. Derfor har vi gjort os umage med at sammensætte et godt introduktionsforløb til dig hen over de første 6 måneder, hvor du vil komme igennem en masse forskellige aktiviteter.

**Før opstart og velkomst**

Til en start vil jeg invitere dig til et uformelt møde, gerne ca. 2 uger før du har første dag, hvor vi kan snakke mere om din opstart, og jeg kan blive klogere på, hvordan vi tilrettelægger dit introduktionsprogram bedst muligt.

På din første dag starter vi med at spise morgenmad sammen i teamet, så du kan møde dine nærmeste kollegaer. Her vil du også møde din buddy, som du altid kan gå til med spørgsmål, og som du skal have faste sparringsmøder med. Den første dag vil du også få diverse IT-sager, adgang til intranettet og relevante fagpakker med læsemateriale.

**Den første tid**

I den første tid vil du have faste møder med din leder, så I kan lære hinanden at kende og have en åben dialog om, hvordan det går, og løbende afstemme forventninger til opgaver, ansvar og trivsel mere generelt.

Du vil få en række forskellige introduktioner, f.eks. introduktion til forskellige kollegaer og ledere i vores afdeling og på tværs af forvaltninger, introduktion til kommunens arbejdsgange, politiske og administrative processer og en rundvisning på forskellige lokationer i kommunen sammen med andre nyansatte.

Derudover tilbyder vi et fuldmægtig-modul, hvor vi samler en gruppe af nyuddannede akademikere og gennemgår f.eks. journalisering, god forvaltningsskik og god adfærd i det offentlige.

Vi vil bestræbe os på, at du til en start får få opgaver, der er fagligt relevante og hvor der er tid til fordybelse og mulighed for sparring. Du kommer til at følge kollegaer i deres hverdag og på den måde få indblik i vores kerneopgave, og til en start også følge dem i forskellige møder for at blive klædt på til at møde interne og eksterne aktører.

Hvis du har spørgsmål, må du endelig sige til.

Vi ses den [indsæt dato] på [indsæt adresse].

**Bedste hilsner**